CELEX: 62011CO0644
Language: ro
Date: 2012-06-14 00:00:00
Title: Ordonanța președintelui Curții din 14 iunie 2012. # Qualitest FZE împotriva Consiliul Uniunii Europene. # Recurs - Măsuri provizorii. # Cauza C-644/11 P(R).

Ordonanța președintelui Curții din 14 iunie 2012 — Qualitest FZE/Consiliul
      [Cauza C-644/11 P(R)]
      „Recurs — Procedură privind măsurile provizorii — Cerere de măsuri provizorii — Măsuri restrictive luate împotriva Republicii Islamice Iran — Înscrierea reclamantei pe lista persoanelor și entităților în privința cărora se aplică înghețarea fondurilor și a resurselor
         economice — Lipsa urgenței”
      
      1.                     Procedură privind măsurile provizorii — Suspendarea executării — Condiții de dispunere — Măsuri care vizează înghețarea fondurilor
            sau a resurselor economice — Luarea în considerare a obiectivului înghețării și a necesității de a asigura efectul util al
            acesteia — Sprijin financiar din partea grupului din care face parte întreprinderea pentru a asigura perenitatea acesteia,
            care nu este decisiv întrucât poate fi avut în vedere numai în limitele stabilite prin decizia de înghețare [art. 278 TFUE
            și 279 TFUE; Regulamentul de procedură al Curții, art. 83 alin. (2); Regulamentul nr. 961/2010 al Consiliului; Decizia 2010/413
            a Consiliului] (a se vedea punctele 39-46, 65 și 66)
      2.                     Procedură privind măsurile provizorii — Suspendarea executării — Condiții de dispunere — Prejudiciu grav și ireparabil — Măsuri
            care vizează înghețarea fondurilor sau a resurselor economice — Prejudiciul nedovedit în cazul neutilizării posibilității
            prevăzute de decizia de înghețare de a solicita permisiunea de deblocare [art. 278 TFUE și 279 TFUE; Regulamentul de procedură
            al Curții, art. 83 alin. (2)] (a se vedea punctele 54 și 55)
      3.                     Procedură privind măsurile provizorii — Suspendarea executării — Măsuri provizorii — Condiții de dispunere — Fumus boni iuris — Urgență — Prejudiciu grav și ireparabil — Caracter cumulativ — Putere de apreciere a judecătorului delegat cu luarea măsurilor
            provizorii [art. 278 TFUE și 279 TFUE; Regulamentul de procedură al Curții, art. 83 alin. (2)] (a se vedea punctele 61-63)
      4.                     Procedură privind măsurile provizorii — Suspendarea executării — Condiții de dispunere — Măsuri care vizează înghețarea fondurilor
            sau a resurselor economice — Evaluare comparativă a tuturor intereselor în cauză — Risc de neutralizare a consecințelor unei
            decizii pe fond [art. 278 TFUE și 279 TFUE; Regulamentul de procedură al Curții, art. 83 alin. (2)] (a se vedea punctele 72,
            73 și 77)
      Obiectul
      
         
               Recurs în materia măsurilor provizorii formulat împotriva Ordonanței din 3 octombrie 2011 a judecătorului delegat cu luarea
                  măsurilor provizorii al Tribunalului, Qualitest FZE/Consiliul (T-421/11 R), prin care s-a respins cererea de suspendare a
                  executării Regulamentului de punere în aplicare (UE) nr. 503/2011 al Consiliului din 23 mai 2011 de punere în aplicare a Regulamentului
                  (UE) nr. 961/2010 privind măsuri restrictive împotriva Iranului (JO L 136, p. 26) și, pe de altă parte, a Deciziei 2011/299/PESC
                  a Consiliului din 23 mai 2011 de modificare a Deciziei 2010/413/PESC privind adoptarea de măsuri restrictive împotriva Iranului
                  (JO L 136, p. 65), în măsura în care se aplică înghețării fondurilor și a resurselor economice
               
            Dispozitivul
      
         
                  1)
               
               
                  
               
               
                  	Anulează Ordonanța din 3 octombrie 2011 a judecătorului delegat cu luarea măsurilor provizorii, care îl înlocuiește pe președintele
                     Tribunalului Uniunii Europene, Qualitest FZE/Consiliul (T-421/11 R), întrucât, prin aceasta, judecătorul delegat cu luarea
                     măsurilor provizorii a apreciat prejudiciul financiar invocat de Qualitest FZE numai în raport cu capacitatea grupului din
                     care aceasta face parte sau cu aceea a acționarului său unic de a o susține financiar și de a asigura supraviețuirea sa până
                     la închiderea procedurii pe fond.
                  
               
            
         
                  2)
               
               
                  
               
               
                  	Respinge în rest recursul.
               
            
         
                  3)
               
               
                  
               
               
                  	Respinge cererea de măsuri provizorii.
               
            
         
                  4)
               
               
                  
               
               
                  	Qualitest FZE și Consiliul Uniunii Europene suportă propriile cheltuieli de judecată.